joelniklaus/EU_Wikipedias huggingface dataset:
Kristofs Galtjē

Kristofs Galtjē (, dzimis ) ir Francijas futbola treneris un bijušais futbolists, spēlēja aizsarga pozīcijā. Kopš 2022. gada Galtjē ir Francijas 1. līgas komandas Paris Saint-Germain galvenais treneris.

Savas 15 gadus ilgās spēlētāja karjeras laikā pārstāvējis vairākus klubus, lielākoties Francijā. Karjeras noslēgumā spēlējis arī Itālijā un Ķīnā.

No 2009. līdz 2017. gadam vadījis Francijas komandu Saint-Étienne. 2013. gadā ticis atzīts par līgas sezonas labāko treneri, šo titulu dalot ar Karlo Ančeloti. Otro reizi šo titulu ieguvis 2019. gadā, vadot Lille komandu, kad tā finišēja otrajā vietā. Savukārt trešo reizi apbalvojumu saņēmis 2021. gadā, kad viņš palīdzēja Lille izcīnīt komandai ceturto Ligue 1 titulu kluba pastāvēšanas vēsturē. No 2021. līdz 2022. gadam vadījis Nice. 2022. gada vasarā Galtjē kļuva par Paris Saint-Germain galveno treneri.

Sasniegumi

Trenera karjera 
Saint-Étienne

 Coupe de la Ligue: 2012–13

Lille

 Francijas 1. līga: 2020–21

Paris Saint-Germain

 Trophée des Champions: 2022

Individuālie sasniegumi

 Francijas 1. līgas labākais treneris: 2012–13 (dalīti), 2018–19, 2020–21

Ārējās saites 

1966. gadā dzimušie
Francijas futbolisti
Francijas futbola treneri
Marseļas "Olympique" spēlētāji
LOSC Lille spēlētāji
Toulouse FC spēlētāji
Angers SCO spēlētāji
Nīmas "Olympique" spēlētāji
AC Monza spēlētāji

Bušdironā dzimušie
Kalums Hadsons-Odoi

Kalums Džeimss Hadsons-Odoi (, dzimis ) ir angļu futbolists, spēlē uzbrucēja pozīcijā, Anglijas futbola izlases dalībnieks. Kopš 2022. gada Hadsons-Odoi pārstāv Vācijas Bundeslīgas komandu Bayer Leverkusen, kas viņu īrē no Chelsea.

Anglijas futbola izlases sastāvā debitējis  pret Čehiju, 18 gadu un 135 dienu vecumā kļūstot par visu laiku jaunāko Anglijas izlases debitantu.

Sasniegumi 
Chelsea

 UEFA Čempionu līga: 2020–21
 UEFA Eiropas līga: 2018–19
 UEFA Superkauss: 2021
 FIFA Klubu Pasaules kauss: 2021

Ārējās saites 

2000. gadā dzimušie
Anglijas futbolisti
Anglijas izlases futbolisti
Chelsea F.C. spēlētāji
Leverkūzenes "Bayer" spēlētāji
Londonā dzimušie
Raiens Gravenberhs

Raiens Gravenberhs (, dzimis ) ir nīderlandiešu futbolists, spēlē pussarga pozīcijā, Nīderlandes futbola izlases dalībnieks. Kopš 2022. gada Gravenberhs pārstāv Vācijas Bundeslīgas komandu Minhenes "Bayern".

Iepriekš spēlējis Nīderlandes komandā Amsterdamas "Ajax", ar ko trīs reizes kļuvis par Eredivisie uzvarētāju.

Nīderlandes futbola izlases sastāvā debitējis 2021. gadā. Piedalījies 2020. gada Eiropas čempionātā.

Sasniegumi 
Ajax

 Eredivisie: 2018–19, 2020–21, 2021–22
 Nīderlandes kauss: 2018–19, 2020–21

Bayern Munich

 DFL-Supercup: 2022

Ārējās saites 

2002. gadā dzimušie
Nīderlandes futbolisti
Nīderlandes izlases futbolisti
Amsterdamas "Ajax" spēlētāji
Minhenes "Bayern" spēlētāji
2020. gada Eiropas čempionāta futbolā spēlētāji
Ziemeļholandē dzimušie
Remese

Remese (arī Ramese, Remesa,) ir Āģēres kreisā krasta pieteka Dienvidkurzemes novadā. 

Iztece – Blažģa ezera dabas lieguma dienvidrietumu daļā. Tek rietumu virzienā, ietek Āģērē.

Atsauces 

Dienvidkurzemes novada upes
Priekules novada upes
Priekules pagasts
Gregors Kobels

Gregors Kobels (, dzimis ) ir šveiciešu futbolists, spēlē vārtsarga pozīcijā, Šveices futbola izlases dalībnieks. Kopš 2021. gada Kobels pārstāv Vācijas Bundeslīgas komandu Borussia Dortmund.

Iepriekš spēlējis Vācijas komandās 1899 Hoffenheim, FC Augsburg un VfB Stuttgart.

Šveices futbola izlases sastāvā debitējis 2021. gadā. Piedalījies 2020. gada Eiropas čempionātā.

Ārējās saites 

1997. gadā dzimušie
Šveices futbolisti
Šveices izlases futbolisti
TSG 1899 Hoffenheim spēlētāji
FC Augsburg spēlētāji
VfB Stuttgart spēlētāji
Dortmundes "Borussia" spēlētāji
2020. gada Eiropas čempionāta futbolā spēlētāji
Cīrihes kantonā dzimušie
2022. gada FIFA Pasaules kausa spēlētāji
Niko Šloterbeks

Niko Šloterbeks (, dzimis ) ir vācu futbolists, spēlē aizsarga pozīcijā, Vācijas futbola izlases dalībnieks. Kopš 2022. gada Šloterbeks pārstāv Vācijas Bundeslīgas komandu Borussia Dortmund.

Iepriekš spēlējis Vācijas komandās SC Freiburg un Union Berlin. 2021–22. gada Bundeslīgas sezonā Šloterbeks tika iekļauts turnīra simboliskajā izlasē.

Vācijas futbola izlases sastāvā debitējis 2022. gadā.

Ārējās saites 

1999. gadā dzimušie
Vācijas futbolisti
Vācijas izlases futbolisti
SC Freiburg spēlētāji
Dortmundes "Borussia" spēlētāji
Bādenē-Virtembergā dzimušie
2022. gada FIFA Pasaules kausa spēlētāji
Karims Adejemi

Karims Dāvids Adejemi (, dzimis ) ir vācu futbolists, spēlē uzbrucēja pozīcijā, Vācijas futbola izlases dalībnieks. Kopš 2022. gada Adejemi pārstāv Vācijas Bundeslīgas komandu Borussia Dortmund.

Iepriekš spēlējis Austrijas Bundeslīgas komandā Red Bull Salzburg.

Vācijas futbola izlases sastāvā debitējis  pret Armēniju, kļūstot par pirmo futbolistu pēckara ērā, kurš spēlējot Austrijas klubā, ir izgājis laukumā Vācijas izlases kreklā.

Sasniegumi 
Red Bull Salzburg

 Austrijas Bundeslīga: 2019–20, 2020–21, 2021–22
 Austrijas kauss: 2019–20, 2020–21, 2021–22

Atsauces

Ārējās saites 

2002. gadā dzimušie
Vācijas futbolisti
Vācijas izlases futbolisti
Dortmundes "Borussia" spēlētāji
Bavārijā dzimušie
2022. gada FIFA Pasaules kausa spēlētāji
Amadu Aidara

Amadu Aidara (, dzimis ) ir Mali futbolists, spēlē pussarga pozīcijā, Mali futbola izlases dalībnieks. Kopš 2019. gada Aidara pārstāv Vācijas Bundeslīgas komandu RB Leipzig.

Iepriekš spēlējis Austrijas komandā Red Bull Salzburg, kur divas reizes kļuvis par Austrijas Bundeslīgas uzvarētāju.

Mali futbola izlases sastāvā debitējis 2017. gadā. Piedalījies 2019. un 2021. gada Āfrikas Nāciju kausā.

Sasniegumi 
Red Bull Salzburg

 Austrijas Bundeslīga: 2016–17, 2017–18
 Austrijas kauss: 2016–17

RB Leipzig

 Vācijas kauss: 2021–22

Ārējās saites 

1998. gadā dzimušie
Mali futbolisti
Mali izlases futbolisti
RB Leipzig spēlētāji
Joško Gvardiols

Joško Gvardiols (, dzimis ) ir horvātu futbolists, spēlē aizsarga pozīcijā, Horvātijas futbola izlases dalībnieks. Kopš 2020. gada Gvardiols pārstāv Vācijas Bundeslīgas komandu RB Leipzig.

Iepriekš spēlējis Horvātijas līgas komandā Dinamo Zagreb.

Horvātijas futbola izlases sastāvā debitējis 2021. gadā. Piedalījies 2020. gada Eiropas čempionātā.

Sasniegumi 
Dinamo Zagreb

 Horvātijas līga: 2019–20, 2020–21
 Horvātijas kauss: 2020–21
 Horvātijas Superkauss: 2019

RB Leipzig

 Vācijas kauss: 2021–22

Ārējās saites 

2002. gadā dzimušie
Horvātijas futbolisti
Horvātijas izlases futbolisti
Zagrebas "Dinamo" spēlētāji
RB Leipzig spēlētāji
2020. gada Eiropas čempionāta futbolā spēlētāji
Zagrebā dzimušie
2022. gada FIFA Pasaules kausa spēlētāji
Abdu Diallo

Abdu Diallo (, dzimis ) ir Senegālas futbolists, spēlē aizsarga pozīcijā, Senegālas futbola izlases dalībnieks. Kopš 2022. gada Diallo pārstāv Vācijas Bundeslīgas komandu RB Leipzig, kas viņu īrē no Paris Saint-Germain.

Iepriekš spēlējis Francijas 1. līgas komandā AS Monaco, Beļģijas Pro līgas komandā Zulte Waregem un Vācijas Bundeslīgas komandās Mainz 05 un Borussia Dortmund.

Lai gan Diallo ir dzimis Francijā, viņam ir senegāliešu izcelsme, kas ļauj viņam pārstāvēt Senegālas futbola izlasi. Izlasē viņš debitēja 2021. gadā. Ar izlasi uzvarējis 2021. gada Āfrikas Nāciju kausā.

Sasniegumi 
Monaco

 Francijas 1. līga: 2016–17

Paris Saint-Germain

 Francijas 1. līga: 2019–20, 2021–22
 Francijas kauss: 2019–20, 2020–21
 Francijas Līgas kauss: 2019–20
 Trophée des Champions: 2019, 2020, 2022

Senegāla

 Āfrikas Nāciju kauss: 2021

Ārējās saites 

1996. gadā dzimušie
Senegālas futbolisti
Francijas futbolisti
Senegālas izlases futbolisti
AS Monaco FC spēlētāji
1. FSV Mainz 05 spēlētāji
Dortmundes "Borussia" spēlētāji
Parīzes "Saint-Germain" spēlētāji
RB Leipzig spēlētāji
Endrā un Luārā dzimušie
2022. gada FIFA Pasaules kausa spēlētāji
Džordans Lāšons

Kārls Henriks Džordans Lāšons (, dzimis ) ir Zviedrijas futbolists, spēlē uzbrucēja pozīcijā, Zviedrijas futbola izlases dalībnieks. Kopš 2022. gada Lāšons pārstāv Vācijas Bundeslīgas komandu Schalke 04.

Iepriekš spēlējis Zviedrijas komandās Högaborgs BK, Helsingborgs IF, IFK Norrköping un AIK, Nīderlandes komandā NEC Nijmegen un Krievijas komandā Spartak Moscow.

Zviedrijas futbola izlases sastāvā debitējis 2018. gadā. Piedalījies 2020. gada Eiropas čempionātā.

Džordana tēvs ir bijušais futbolists un tagad treneris Henriks Lāšons.

Sasniegumi 
Spartak Moscow

 Krievijas kauss: 2021–22

Ārējās saites 

1997. gadā dzimušie
Zviedrijas futbolisti
Zviedrijas izlases futbolisti
FK Spartak Maskava spēlētāji
Gelzenkirhenes "Schalke 04" spēlētāji
2020. gada Eiropas čempionāta futbolā spēlētāji
Dienvidholandē dzimušie
Gunnars Nordāls

Nilss Gunnars Nordāls (, dzimis , miris ) bija zviedru futbolists un futbola treneris. Spēlējis uzbrucēja pozīcijā, kur pierādījis sevi kā rezultatīvu, spēcīgu un fiziski izturīgu spēlētāju.

Nordāls ir vislabāk pazīstams, pārstāvot Itālijas komandu AC Milan, kur spēlējis kopā ar saviem tautiešiem Gunnaru Grēnu un Nilsu Līdholmu, veidojot uzbrucēju trijnieku, ko gan Itālijā, gan Zviedrijā pazīst kā Gre-No-Li. Spēlējot AC Milan komandā no 1949. līdz 1956. gadam, Nordāls izcīnīja divus Itālijas A sērijas čempionu titulus. Piecas reizes kļuvis par A sērijas sezonas labāko vārtu guvēju, kas vēljoprojām ir nepārspēts rekords. Nordāls ir AC Milan visu laiku labākais vārtu guvējs, 257 mačos izceļoties ar 210 vārtu guvumiem. Viņš ir arī A sērijas trešais labākais vārtu guvējs, atpaliekot tikai no Silvio Piolas un Frančesko Toti.

Zviedrijas futbola izlases sastāvā spēlējis no 1942. līdz 1948. gadam, 33 mačos gūstot 43 vārtus. Pārstāvējis izlasi 1948. gada vasaras olimpiskajās spēlēs, kur Zviedrijas izcīnīja zelta medaļu un Nordāls kļuva par dalīti labāko vārtu guvēju turnīrā.

Nordāls tiek uzskatīts par vienu no visu laiku labākajiem zviedru futbolistiem, kā arī par vienu no labākajiem uzbrucējiem pasaulē. 2017. gadā viņs tika ierindots žurnāla FourFourTwo 100 visu laiku labāko futbolistu saraksta 54. vietā.

Sasniegumi 
IFK Norrköping

 Allsvenskan: 1944–45, 1945–46, 1946–47, 1947–48
 Zviedrijas kauss: 1945

AC Milan

 Itālijas A sērija: 1950–51, 1954–55
 Latin Cup: 1950–51, 1955–56

Zviedrija

 Vasaras olimpiskās spēles zelta medaļa: 1948

Individuālie sasniegumi

 Allsvenskan labākais vārtu guvējs: 1942–43, 1944–45, 1945–46, 1947–48
 Zviedrijas gada futbolists: 1947
 Olimpisko spēļu labākais vārtu guvējs: 1948
 Itālijas A sērijas labākais vārtu guvējs: 1949–50, 1950–51, 1952–53, 1953–54, 1954–55

Atsauces

Ārējās saites 

1921. gadā dzimušie
1995. gadā mirušie
Zviedrijas futbolisti
Zviedrijas izlases futbolisti
Zviedrijas futbola treneri
AC Milan spēlētāji
AS Roma spēlētāji
1948. gada vasaras olimpisko spēļu dalībnieki
Olimpiskās zelta medaļas ieguvēji
Vesternorlandes lēnē dzimušie
Teātri Rīgā

Teātri Rīgā, ir teātri, kas darbojas vai ir darbojušies Rīgas pilsētā.

Pirmā izrāde 1205. gadā 
Livonijas Indriķa hronikā teikts, ka 1205. gada ziemā Rīgā notikusi brīnum jauka izrāde par praviešiem:

 „PAR LIELU IZRĀDI, KAS NOTIKA RĪGĀ. Tai pašā ziemā Rīgas vidū notika brīnum jauka izrāde par praviešiem, lai pagāni no redzētā mācītos kristīgās ticības sākumus. Izrādes saturu klātesošajiem - kā jaunkristītajiem, tā pagāniem - ļoti rūpīgi izklāstīja tulks. Bet, kad Gideona bruņotie vīri cīnījās ar filistiešiem, pagāni, bīdamies, ka viņus nogalinās, metās bēgt, taču tika laipni atsaukti atpakaļ. Un tā baznīcā kādu neilgu laiku valdīja klusums un miers. Bet šī spēle bija it kā nākotnes notikumu priekšspēle un paredzējums: šajā izrādē bija kaujas - Dāvida, Gideona un Hēroda cīņas - un bija arī Vecās un Jaunās Derības mācība; un patiešām - pagāni bija jāpievērš ticībai jo daudzos karos, kas vēl sekoja, un viņiem ar Vecās un Jaunās Derības mācību vajadzēja paskaidrot, kā tikt pie īstā miera nesēja un mūžīgās dzīvošanas.”

Moderno laiku vēsture 
 Rīgas pilsētas teātris, dibināts 1782. gadā, vēlāk Rīgas 1. pilsētas (vācu) teātris
 Rīgas Latviešu teātris, darbojās no 1868. līdz 1919. gadam Rīgas Latviešu biedrības pārziņā
 Mihaila Čehova Rīgas Krievu teātris, dibināts 1883. gadā
 Apollo (teātris), pastāvēja no 1906. līdz 1908. gadam Pērnavas ielā pie Grīziņkalna
 Latvijas Nacionālais teātris, dibināts 1919. gadā
 Dailes teātris, dibināts 1920. gadā Rīgas Latviešu amatnieku palīdzības biedrības telpās
 Latvijas Leļļu teātris, dibināts 1942. gadā dibināts Otrā pasaules kara laikā Ivanovā
 Valsts Rīgas Operetes teātris, pastāvēja no 1963. līdz 1992. gadam.
 Latvijas PSR Valsts Jaunatnes teātris, darbojās no 1941. līdz 1990. gadam, 1991. gadā pārdēvēts par Latvijas Jaunatnes teātri
 Skatuve (teātris), dibināts 1991. gadā
 Jaunais Rīgas teātris (JRT), dibināts 1992. gadā

Atsauksmes 

Teātri Rīgā
Ložņu smilga

Ložņu smilga () ir mainīga izskata augu suga graudzāļu dzimtā. Tā ir plaši sastopama Eirāzijā, tostarp bieži visā Latvijas teritorijā, Ziemeļamerikā un Ziemeļāfrikā. Tās ietvaros nodala vairākas pasugas vai citus zemākus taksonus.

Apraksts 
Ložņu smilga ir daudzgadīgs, 15-60 cm garš lakstaugs. Augs veido stīgojošus virszemes dzinumus, kas mezglos sakņojas un veido irdenu ceru. Sakneņu nav. Stiebrs pie pamata ir lauzīts, pacils, augšdaļā stāvs. Lapas plakanas, 0,3-0,7 cm platas, abpusēji raupjas. Lapas mēlīte smaila, 0,5-0,6 cm gara. Ziedu skara plaša, 5-20 cm gara, noziedējusi sakļaujas, zari raupji. Ziedu vārpiņas sīkas, ar 1 divdzimumu ziedu. Vārpiņas plēkšņu šķautne sīkdzeloņaina. Zieda plēksnes nevienāda garuma (ārējā daudz garāka). Akota nav vai tas ļoti īss, tikko manāms. Auglis ir sīks grauds. Zied no jūnija līdz augustam.

Atsauces 

Smilgas
Latvijas flora
Rafaels Orosko Maestre

Rafaels Hosē Orosko Maestre (; dzimis 1954. gada 24. martā Beserilā, Kolumbijā, miris 1992. gada 11. jūnijā Barrankilja, Kolumbijā) bija Kolumbijas dziedātājs, dziesmu autors un grupas Binomio de Oro dibinātājs. Ar šo grupu viņš ieguva 16 zelta diskus un divus platīna diskus par miljona ierakstu pārdošanu. Viņš tiek uzskatīts par vienu no labākajiem Kolumbijas mūzikas pārstāvjiem.

Diskogrāfija 

 1975 - Adelante
 1975 - Con emoción
 1977 - Binomio de oro
 1977 - Por lo alto
 1978 - Enamorado como siempre
 1978 - Los Elegidos
 1979 - Súper vallenato
 1980 - Clase aparte
 1980 - De caché
 1981 - 5 años de oro
 1982 - Festival vallenato
 1982 - Fuera de serie
 1983 - Mucha calidad
 1984 - Somos vallenato
 1985 - Superior
 1986 - Binomio de oro
 1987 - En concierto
 1988 - Internacional
 1989 - De Exportación
 1990 - De fiesta con binomio de oro
 1991 - De américa
 1991 - Por siempre

Atsauces

Ārējās saites 

 Rafaela Orosko Maestre diskogrāfija no Discogs 

1954. gadā dzimušie
1992. gadā mirušie
Kolumbijas mūziķi
Melnā Volta

Melnā Volta (, ) jeb Muhuna () ir 1352 kilometrus gara upe Burkinafaso, Kotdivuārā un Ganā. Satekot ar Balto Voltu, izveido Voltas upi.

Upe sākas Burkinafaso rietumos, satekot Plandi un Dienkoas upei. Augštecē tek uz ziemeļaustrumiet, vidustecē uz dienvidiem, bet lejtecē - pamatā uz austrumiem. Vidustecē kādu laiku ir Burkinafaso un Kotdivuāras robežupe, bet vēlāk Kotdivuāras un Ganas robežupe. Ganas teritorijā 2013. gadā tika uzcelta Buī HES, samazinot Buī nacionālā parka teritoriju.

Ārējās saites 

Burkinafaso upes
Kotdivuāras upes
Ganas upes
Miss The Rage

"Miss The Rage" ir amerikāņu reperu Trippie Redd un Playboi Carti dziesma, kas izdota 2021. gada 7. maijā kā galvenais singls Trippie Redd ceturtajam studijas albumam Trip At Knight.
2021. gada singli
Playboi Carti dziesmas
Trippie Redd dziesmas
Amerikas apse

Amerikas apse (Populus tremuloides) ir vītolu dzimtas ģints sugas lapu koks.

Ārējās saites 
 

Apses
Koki
Latvijas flora
Aleksandrs Madsens

Aleksandrs Madsens (; dzimis  Valkealā, Somijā) ir somu basketbolists, spēlē centra pozīcijā, Somijas basketbola izlases dalībnieks. 2022. gadā pārstāv Grieķijas basketbola līgas klubu Atēnu AEK, taču trīs iepriekšējās sezonas aizvadījis Latvijas klubā Rīgas VEF.

A. Madsens aizvadīja trīs sezonas Latvijas vadošā kluba Rīgas VEF sastāvā, trīsreiz kļūdams par Latvijas Basketbola līgas čempionu un vienreiz par Latvijas-Igaunijas līgas čempionu (2022. gadā). 2022. gada Latvijas kausa ieguvējs un turnīra vērtīgākais spēlētājs. 2022. gada vasarā vienojās par līgumu ar Grieķijas basketbola līgas klubu Atēnu AEK, kura sastāvā spēlē kopā ar Latvijas saspēles vadītāju Jāni Strēlnieku.

A. Madsens ir spēlējis dažāda vecuma Somijas jaunatnes izlasēs. Somijas pieaugušo basketbola izlasē spēlēja tai veiksmīgajā 2022. gada Eiropas čempionātā.

Atsauces

Ārējās saites 

1995. gadā dzimušie
Somijas basketbolisti
Basketbola centri
Lil Yachty

Mailzs Pārks Makkolums (dzimis 1997. gada 23. augustā), profesionāli pazīstams kā Lil Yachty, ir amerikāņu reperis un dziedātājs. Pirmo reizi atpazīstamību internetā viņš ieguva 2015. gadā ar singliem "One Night" un "Minnesota" (kurā piedalās Quavo, Skippa Da Flippa un Young Thug) no debijas EP Summer Songs. Viņš izdeva savu debijas miksteipu Lil Boat 2016. gada martā. 2016. gada jūnijā Lil Yachty paziņoja, ka ir parakstījis ierakstu līgumu ar Motown, Capitol Records un Quality Control Music.

Yachty ir izdevis četrus studijas albumus, sākot ar Teenage Emotions 2017. gadā. Viņa otrais un trešais studijas albums Lil Boat 2 un Nuthin' 2 Prove tika izdots 2018. gadā, un viņa jaunākais albums Lil Boat 3 tika izdots 2020. gadā. Visi četri viņa albumi ir iekļuvuši Billboard 200 labāko divdesmitniekā, Lil Boat 2 sasniedzot 2. vietu. Savas karjeras laikā Yachty ir izdevis arī vairākus miksteipus un EP. Lil Yachty ir pazīstams arī ar saviem tēliem 2016. gada DRAM daudzplatīna dziesmās "Broccoli" un Kyle dziesmā "ISpy", savu ekscentrisko frizūru un optimistisko tēlu. Yachty tika nominēts Grammy balvai par darbu pie "Broccoli".

Diskogrāfija

Studijas albumi 
 Teenage Emotions (2017)
 Lil Boat 2 (2018)
 Nuthin' 2 Prove (2018)
 Lil Boat 3 (2020)

1997. gadā dzimušie
Amerikāņu mūziķi
Amerikāņu reperi
Amerikāņu dziedātāji
"SoundCloud" reperi
Kīnas liellapu papele

Kīnas liellapu papele () ir vītolu dzimtas sugas lapu koks.

Ārējās saites 
 

Apses
Koki
Latvijas flora
Kanādas papele

Kanādas papele () ir vītolu dzimtas hibrīda lapu koks. Hibrīds veidojas, sakrustojoties Piramidālajai papelei (Populus nigra) un Kokvilnas kokam (Populus deltoides).

Ārējās saites 
 

Apses
Koki
Latvijas flora
Komoē

Komoē () ir 813 kilometrus gara upe Burkinafaso un Kotdivuāras austrumos.

Sākas Sikaso plakankalnē Burkinafaso. Tek dienvidu-dienvidaustrumu virzienā. Nelielu tecējuma daļu veido Burkinafaso un Kotdivuāras robežu. Burkinafaso teritorijā atrodas ūdenskritumi Karfiguelas kaskādes (Cascades de Karfiguéla). Vidustecē, Kotdivuāras ziemeļaustrumos tek cauri Komoē nacionālajam parkam, kas iekļauts UNESCO Pasaules mantojuma sarakstā. Ietek Gvinejas līcī pie Granbasamas.

Ārējās saites 

Kotdivuāras upes
Burkinafaso upes
33. autobusu maršruts (Rīga, 2022)

33. autobusu maršruts ir Rīgas sabiedriskā transporta autobusu maršruts, kas kursē no Dārzciema (galapunkts gan dēvēts kā "Pļavnieki" un atrodas Lubānas un Līvānu ielu krustojumā) līdz Juglai (galapunkts atrodas Mārkalnes ielas un Brīvības gatves krustojumā).

Maršruta kopējais garums sasniedz 28 km. Virziena Pļavnieki — Jugla kopējais garums ir 13 km, bet virziena Jugla — Pļavnieki kopējais garums ir 15 km. 33. autobusu maršrutu apkalpo RP SIA "Rīgas Satiksme" 7. autobusu parks.

Līdz 2013. gada 1. aprīlim 33. maršruta autobusi kursēja no Abrenes ielas līdz Kundziņsalai. Maršruts tika atklāts 2022. gada 19. septembrī, aizstājot ar to 303. ekspresbusu maršrutu. Maršruta posms no A. Saharova ielas līdz Līvānu un Lubānas ielai ir aizgūts no bijušā 370. ekspresbusa maršruta.

Maršruts 
Virzienā Jugla — Pļavnieki autobusi kursē pa šādām ielām: Murjāņu iela, Brīvības gatve, Silciema iela, Murjāņu iela, Juglas iela, Malienas iela, Hipokrāta iela, Biķernieku iela, Ulbrokas iela, Akadēmiķa Keldiša iela, A. Saharova iela, Lubānas iela, Dārzciema iela, Rēzeknes iela, Līvānu iela, Lubānas iela.

Virzienā Pļavnieki — Jugla autobusi kursē pa šādām ielām: Lubānas iela, Rēzeknes iela, Dārzciema iela, Lubānas iela, A. Saharova iela, Akadēmiķa Keldiša iela, Ulbrokas iela, Biķernieku iela, Hipokrāta iela, Malienas iela, Juglas iela un Murjāņu iela.

Pieturvietas 

Virzienā Jugla — Pļavnieki ir 22 pieturas.

Virzienā Pļavnieki — Jugla ir 20 pieturas.

Atsauces 

33 (2022)
63. autobusu maršruts (Rīga)

63. autobusu maršruts ir Rīgas sabiedriskā transporta maršruts, kas kursē no Mežciema līdz Šampēterim.

Maršruta kopējais garums sasniedz 56 km. Virziena Mežciems — Šampēteris kopējais garums ir 26 km, bet virziena Šampēteris — Mežciems kopējais garums ir 30 km. Darbdienās 63. autobusu maršrutā kursē 5 autobusi, bet brīvdienās maršruts nekursē. Maršruts kursē tikai rīta un vakara sastrēgumstundās. To apkalpo gan RP SIA "Rīgas Satiksme" 6. autobusu parks, gan RP SIA "Rīgas Satiksme" 7. autobusu parks.

Šis maršruts pilnībā aizstāj 363. ekspresbusa maršrutu un daļēji aizstāj 371. ekspresbusu maršrutu.

Maršruts 
Mežciems — Šampēteris kursē pa šādām ielām: Hipokrāta iela, Biķernieku iela, Stigu iela, Dzelzavas ielu, Ilūkstes iela, Sesku iela, Nīcgales iela, Augusta Deglava iela, Augusta Deglava tilts, Valmieras iela, Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Ojāra Vācieša iela, Mazā Nometņu iela, Liepājas iela, Mārupes iela, Nometņu iela, Lapu iela, Melnsila iela, Vīlipa iela, Jūrmalas gatve, Zolitūdes iela, Rostokas iela, J. Endzelīna iela, Jūrkalnes iela, Zasulauka iela, Šampētera iela.

Šampēteris — Mežciems kursē pa šādām ielām: Šampētera iela, Zasukauka iela, Jūrkalnes iela, J. Endzelīna iela, Irlavas iela, Rostokas iela, Zolitūdes iela, Jūrmalas gatve, Vīlipa iela, Melnsila iela, Lapu iela, Nometņu iela, Mārupes iela, Liepājas iela, Mazā Nometņu iela, Ojāra Vācieša iela, Uzvaras bulvāris, Akmens tilts, 11. novembra krastmala, 13. janvāra iela, Marijas iela, Satekles iela, Valmieras iela, Matīsa iela, Vietalvas iela, Vestienas iela , Pildas iela, Nīcgales iela, Sesku iela, Ilūkstes iela, Dzelzavas iela, Stigu iela, Biķernieku iela un Hipokrāta iela.

Pieturvietas 

63. autobusu maršrutā pavisām kopā ir 92 pieturas. Virzienā Mežciems — Šampēteris ir 46 pieturas, tāpat arī virzienā Šampēteris — Mežciems ir 46 pieturas.

Skatīt arī 

 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Mikroautobusu satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Atsauces

Ārējās saites 
 https://saraksti.rigassatiksme.lv/index.html#bus/63/a-b

63
Mijindukcija

Mijindukcija jeb savstarpējā indukcija ir elektrodzinējspēka (EDS) rašanās vienā kontūrā, kad mainās strāvas stiprums citā kontūrā. Tas ir elektromagnētiskās indukcijas īpašs gadījums. Mijindukcija ir iespējama tad, ja kontūrs aptver daļu no cita kontūra strāvas radītās magnētiskās plūsmas.

Ja kontūrs 1 aptver kontūrā 2 plūstošās strāvas I2 radīto pilno magnētisko plūsmu Ψm1:

,

tad kontūrs 2 aptver kontūrā 1 plūstošās strāvas I1 radīto pilno magnētisko plūsmu Ψm2:

,

kur  ir mijinduktivitāte.

Diviem gariem solenoīdiem, kas uztīti viens virs otra uz kopīgas serdes, kā arī diviem tinumiem, kas uztīti uz noslēgtas feromagnētiķa serdes,

,

kur μ0 ir magnētiskā konstante, μ ir vides magnētiskā caurlaidība, N1 un N2 ir tinumu vijumu skaits, S ir serdes šķērsgriezuma laukums, l ir tinumu garums.

Kontūrā 2 inducēto EDS nosaka izteiksme

.

Līdzīgi kontūram 1:

.

Skatīt arī 

 Pašindukcija
 Transformators

Atsauces 

Elektromagnētisms
Elektrotehnika
Members Only, Vol. 3

Members Only, Vol. 3 ir amerikāņu hiphopa grupas Members Only otrais miksteips. Tas tika izlaists, izmantojot SoundCloud 2017. gada 26. jūnijā. Tas ir pēdējais Members Only projekts, kas tiks izlaists XXXTentacion darbības laikā.

Viesmāklinieki 
Albumā piedalās daudzi mākslinieki no grupas Members Only, piemēram, Ski Mask The Slump God, Wifisfuneral, Bass Santana, Robb Banks, Craig Xen un citi.

Pēdējais projekts 
Šis bija pēdējais Members Only projekts, kas tika izlaists XXXTentacion dzīves laikā, jo viņš tika noslepkavots 2018. gada 18. jūnijā Dīrfīldbīčā, Floridā, sešus mēnešus pirms projekta Members Only, Vol. 4 (2019).

Dziesmu sarakts 

2017. gada albumi
XXXTentacion albumi
Emanuēla

"Emanuēla" () ir 1974. gada Francijas drāmas filma. Filmas režisors ir Žists Žakēns. Šī ir pirmā fima franču softkora pornogrāfijas filmu sērijā, kas veidota pēc romāna Emmanuelle motīviem. Silvija Kristela filmā atveido galveno lomu — sievieti, kas dodas ceļojumā uz Bamkoku, kur pilnveido savu seksuālo pieredzi. Filma ir Žista Žakēna režijas debija un to filmēja Taizemē un Francijā laika posmā starp 1973. un 1974. gadu.

Filma "Emanuēla" pēc pirmizrādes saņēma negatīvas kritiķu atsauksmes, kas gadiem ejot kļuva pozitīvākas. Sākotnēji iznākot Francijā, tā bija viena no ienesīgākajām franču filmām, padarot to par pirmo studijas izdoto filmu ar X reitingu. Filma bija populāra Eiropā, ASV un Āzijā, un 1975. gadā iznāca filmas turpinājums Emmanuelle, The Joys of a Woman. Vēlāk izlaistas arī vairākas citas Emanuēlas iespaidotas filmas, tostarp itāļu seriāls Black Emanuelle.

Atsauces

Ārējās saites 

1974. gada filmas
Francijas filmas
Erotiskās filmas
Veila pie Reinas

Veila pie Reinas () ir Vācijas pilsēta un komūna. Tā atrodas Reinas upes austrumu krastā un stiepjas līdz vietai, kur satiekas Šveices, Francijas un Vācijas robežas. Tā ir Vācijas vistālāk dienvidrietumos esošā pilsēta un Šveices pilsētas Bāzeles priekšpilsēta. Veila pie Reinas ir daļa no "Trinationale Agglomeration Basel" ar aptuveni 830 000 iedzīvotāju.

Vēsture 
Pilsēta pirmo reizi dokumentēta 786. gadā kā Willa, kas tiek uzskatīts par romiešu izcelsmes nosaukumu. Hercogs de Vilārs šķērsoja Reinu šeit 1702. gada oktobrī, lai Spānijas mantojuma kara laikā cīnītos Frīdlingenas kaujā. Konflikta rezultātā Veila tika nopietni sagrauta.

Lauksaimniecība dominēja vietējā rūpniecībā līdz 19. gadsimtam, kad pilsēta sāka augt, pateicoties tās labvēlīgajiem transporta savienojumiem. Dzelzceļa šķirošanas parks, kas savieno Veilu pie Reinas ar Bāzeli, tika uzcelts 1913. gadā. Frīdlingenas kvartālā tika izveidotas Šveices tekstilrūpnīcas. 1934. gadā tika uzcelta osta  pie Reinas.

Ārējās saites 
https://www.weil-am-rhein.de/start (vāciski)

Atsauces 

Vācijas pilsētas
Bādene-Virtemberga
Members Only

Members Only bija amerikāņu hiphopa kolektīvs no Brovardas apgabala Floridā, kas tika izveidots 2014. gadā. Sākotnēji tas bija tikai duets, kurā bija Džasejs Onfrojs (XXXTentacion) un Stokelijs Goulburns (Ski Mask The Slump God) pēc abu tikšanās nepilngadīgo ieslodzījuma centrā. Tas ir cieši saistīts ar citu kolektīvu ar nosaukumu Very Rare, un abu kolektīvu dalībnieki sevi dēvē arī par VR All-Stars. Pēc viņu ceturtā projekta, Members Only, Vol. 4, kolektīvs ir devies uz nenoteiktu pārtraukumu, un daži no tās ievērojamākajiem dalībniekiem, piemēram, Craig Xen un Wifisfuneral pamet grupu.

Trīs bijušie locekļi tagad ir miruši; līdzdibinātājs XXXTentacion nomira 2018. gadā, Khaed 2019. gadā un Tablez 2022. gadā.

Diskogrāfija

Studijas albumi 

 Members Only, Vol. 4 (2019)

Miksteipi 

 Members Only, Vol. 2  (2015)
 Members Only, Vol. 3 (2017)

EPs 

 Members Only, Vol. 1 (2015)

Nepabeigti raksti par mūzikas grupām
ASV hiphopa grupas
Mūzikas grupas
Kailsakņu bruguiera

Kailsakņu bruguiera () ir mangrovju suga sarkano mangrovju dzimtā. Augs parasti izaug 7-20 m augsts, bet dažreiz sasniedz līdz pat 35 m augstumu. Tas ir atrodams mangrovju purvu jūras pusē, bieži vien sarkanmangrovju sugu sabiedrībā. Tas ir sastopams no Klusā okeāna rietumu daļas, pāri Indijas okeāna krastiem līdz Keipprovincei Dienvidāfrikā.

Arējās saites

Atsauces 

Sarkano mangrovju dzimta
Gunnars Grēns

Jūhans Gunnars Grēns (, dzimis , miris ) bija zviedru futbolists un futbola treneris. Vislabāk pazīstams no sava pavadītā laika IFK Göteborg un AC Milan komandās.

Spēlējis uzbrucēja pozīcijā, viņš ir raksturots kā tehnisks, tālredzīgs, inteliģents spēles veidotājs un piespēlētājs. Pārstāvot AC Milan komandu, spēlējis kopā ar saviem tautiešiem Gunnaru Nordālu un Nilsu Līdholmu, veidojot uzbrucēju trijnieku, ko gan Itālijā, gan Zviedrijā pazīst kā Gre-No-Li. Ar AC Milan komandu uzvarējis 1950–51. gada Itālijas A sērijas sezonā. Vēlāk Itālijā pārstāvēijs arī ACF Fiorentina un Genoa.

Zviedrijas futbola izlasei pārstāvējis no 1940. līdz 1958. gadam, kopumā piedaloties 57 mačos un gūstot 32 vārtus. Bijis daļa no izlases, kad tā izcīnīja zelta medaļas 1948. gada vasaras olimpiskajās spēlēs un izcīnīja otro vietu 1958. gada FIFA Pasaules kausā Zviedrijā. 1946. gadā saņēmis Guldbollen balvu, kā gada labākais zviedru futbolists. Grēns tiek uzskatīts par vienu no visu laiku labākajiem zviedru futbolistiem.

Ārējās saites 

1920. gadā dzimušie
1991. gadā mirušie
Zviedrijas futbolisti
Zviedrijas izlases futbolisti
Zviedrijas futbola treneri
AC Milan spēlētāji
ACF Fiorentina spēlētāji
Genoa C.F.C. spēlētāji
AC Milan treneri
1948. gada vasaras olimpisko spēļu dalībnieki
1958. gada FIFA Pasaules kausa spēlētāji
Olimpiskās zelta medaļas ieguvēji
Vesterjētlandes lēnē dzimušie
LOOK AT ME: THE ALBUM

LOOK AT ME: THE ALBUM ir pirmais amerikāņu repera un dziedātāja XXXTentacion kompilācijas albums. Tas tika izlaists 2022. gada 10. jūnijā, nedēļu pirms viņa nāves ceturtās gadadienas. Albums tika izziņots kopā ar tāda paša nosaukuma dokumentālo filmu Look At Me: XXXTentacion. Albumu atbalsta divi singli: "vice city" un "True Love".

Fons 
Sākotnēji par albumu XXXTentacion īpašums sociālajos tīklos paziņoja 2022. gada 23. maijā, kā arī paziņojumu, ka dziesma "True Love" ar Kanje Vestu, kas iepriekš bija Vesta vienpadsmitajā studijas albumā Donda 2, tiks izdota kā singls. straumēšanas platformās 2022. gada 27. maijā. Pilns dziesmu saraksts tika atklāts XXXTentacion sociālajos medijos 2022. gada 2. jūnijā.

Albumā ir iekļautas dažādas dziesmas no XXXTentacion SoundCloud laikmeta, kā arī albuma dziesmas un singli no viņa miksteipa Revenge (2017) un trīs viņa studijas albumiem, 17 (2017), ? (2018) un SKINS (2018), tostarp viņa izrāviena singls "Look At Me!" un viņa Diamond sertificētais singls "SAD!".

Dziesmu sarakts 

XXXTentacion albumi
2022. gada albumi
Ralfs Ēdstrems

Ralfs Sigvards Ēdstrems (, dzimis ) ir bijušais Zviedrijas futbolists, spēlējis uzbrucēja pozīcijā, pārstāvējis Zviedrijas futbola izlasi.

Savu karjeru sācis Degerfors IF, vēlāk spēlējis Åtvidabergs FF. 1973. gadā pievienojies Nīderlandes komandai PSV Eindhoven. Divas reizes kļuvis par Eredivisie čempionu. Spēlējis arī IFK Göteborg, Standard Liege, AS Monaco un Örgryte IS.

Zviedrijas futbola izlasi pārstāvējis no 1972. līdz 1980. gadam, piedaloties 40 mačos un gūstot 15 vārtus. Piedalījies 1974. un 1978. gada FIFA Pasaules kausā. 1972. un 1974. gadā saņēmis Guldbollen balvu kā gada labākais zviedru futbolists.

Sasniegumi 
Åtvidabergs FF

 Allsvenskan: 1972
 Zviedrijas kauss: 1970—71

PSV Eindhoven

 Eredivisie: 1974—75, 1975—76
 Nīderlandes kauss: 1973—74, 1975—76

IFK Göteborg

 Zviedrijas kauss: 1978—79

Standard Liege

 Beļģijas kauss: 1981

AS Monaco

 Francijas 1. divīzija: 1981—82

Individuālie sasniegumi

 Allsvenskan labākais vārtu guvējs: 1972
 Zviedrijas gada futbolists: 1972, 1974

Ārējās saites 

1952. gadā dzimušie
Zviedrijas futbolisti
Zviedrijas izlases futbolisti
PSV Eindhoven spēlētāji
AS Monaco FC spēlētāji
1974. gada FIFA Pasaules kausa spēlētāji
1978. gada FIFA Pasaules kausa spēlētāji
Erebrū lēnē dzimušie
Ognešu malpīgija

Ognešu malpīgija () ir augu suga malpīgiju dzimtā, kuras savvaļā ir sastopama Karību jūras reģionā. Tai ir balti ziedi, kuri pārvēršas sarkanos augļos - kauleņos. Augļus iecienījuši putni, kas izplata sēklas ar izkārnījumiem. To audzē kā dekoratīvo augu un bieži kā bonsai.

Arējās saites

Atsauces 

Malpīgiju dzimta
Nepabeigti raksti par botāniku
Wentian

Wentian (,  — "Debesu meklējumi"), oficiāli Wentian laboratorijas kabīnes modulis () ir Ķīnas orbitālās stacijas Tiangong modulis. Tas orbītā tika palaists 2022. gada 24. jūlijā.

Konstrukcija 
Wentian laboratorijas modulis nodrošina Tiangong stacijas bāzes moduļa Tianhe rezerves funkcijas: papildu navigācijas aparatūru, orbītas uzturēšanas un orientācijas vadību. Modulis paredzēts zinātnisku eksperimentu veikšanai. Eksperimentu iekārtas var izvietot arī moduļu ārpusē, lai paraugus pakļautu kosmosa videi, kosmiskajiem stariem, vakuumam un saules vējam. Wentian ir gulēšanas kabīnes trīs apkalpes locekļiem.

Moduļa priekšējā pieslēgvieta ir aprīkota ar saslēgšanās mehānismu. Pie tā ir mehāniskā roka, kas paredzēta moduļa pārvietošanai uz bāzes moduļa radiālo pieslēgvietu.

Papildus tam Wentian ir arī neliels 5 m garš manipulators, līdzīgs Chinarm, kā papildinājums šai robotrokai. To paredzēts izmantot, lai manipulētu ar kravām stacijas ārpusē, un tā pozicionēšanas precizitāte ir 5 reizes labāka nekā Chinarm. Modulim kopumā ir 22 standarta adapteri (sudraba kvadrāti), lai uzņemtu kravas. Wentian manipulators galvenokārt tiks izmantots eksperimentu un citas aparatūras pārvietošanai ārpus stacijas. Ir arī adapteris, ar kuru Chinarm var satvert šo robotroku, lai strādātu kā viens manipulators.

Elektroenerģiju modulim nodrošina divi grozāmi saules bateriju paneļi ar kopējo jaudu 18 kW. Enerģija tiek uzkrāta, lai darbinātu staciju, kad tā nonāk Zemes ēnā. Apgādes kuģi papildina degvielu modulī, lai uzturētu stacijas orbītas augstumu.

Wentian ir slūžu kamera ārpuskuģa aktivitāšu nodrošināšanai, un tai ir daudz lielāka telpa, salīdzinot ar Tianhe sfēriskā saslēgšanās centrmezgla slūžu kameru.

Lidojuma gaita 
Wentian laboratorijas modulis tika palaists  06:22:32 UTC ar nesējraķeti Chang Zheng 5B no Veņčanas kosmisko aparātu palaišanas vietas.
24. jūlijā 19:13 UTC modulis saslēdzās pie stacijas Tiangong bāzes moduļa Tianhe.

30. septembrī Wentian ar mehāniskās rokas palīdzību tika atvienots no Tianhe priekšējās pieslēgvietas un pārvietots 90 grādus uz labās puses portu. Operācija tika pabeigta 04:44 UTC, staciju izveidojot L formas konfigurācijā.

Atsauces 

Tiangong
Neraizējies, dārgā

"Neraizējies, dārgā" () ir 2022. gada ASV psiholoģiskā trillera filma. Filmas režisore ir Olīvija Vailda, scenārija autore Keitija Silbermena. Lomas atveido Florensa Pjū, Harijs Stailss, Olīvija Vailda, Džemma Čana, KiKi Leina, Niks Krolls un Kriss Pains.

Pēc Vaildas debijas režijā ar filmu Booksmart (2019) labajiem panākumiem notika vairāku studiju cīņa par viņas otrās filmas tiesībām, kuras beigās ieguva kinostudija New Line Cinema. Pjū pievienojās aktieru grupai 2020. gada aprīlī, un tā paša gada septembrī Stailss aizstāja Šiu Lebafu galvenā aktiera lomā. Filmēšana sākās Losandželosā oktobrī un ilga līdz 2021. gada februārim. Filmai lielu uzmanību piesaistīja plašsaziņas līdzekļi par pretrunīgajiem ziņojumiem par Lebafa nomaiņas apstākļiem un iespējamiem konfliktiem starp Vaildu un Pjū.

Filmas "Neraizējies, dārgā" pasaules pirmizrāde notika  79. Venēcijas kinofestivālā, bet ASV kinoteātros filmu demonstrē no 23. septembra un to izplata Warner Bros. Pictures. Latvijā filmu demonstrē no 22. septembra. Filma saņēmusi dažādas kritiķu atsauksmes, kas izceļ Pjū aktierspēli, Pauela mūziku un filmas mākslinieka  darbu, bet kritizē scenāriju un Stailsa aktierspēli.

Atsauces

Ārējās saites 

2022. gada filmas
ASV filmas
Warner Bros. filmas
Mija Halifa

Mija Halifa (, Miyа̄ Ḵalīfah, ; dzimusi  Beirūtā, Libānā), agrāk pazīstama kā Mija Kalista (), ir libāņu–amerikāņu mediju personība, bijusī pornoaktrise un interneta modele. Viņa sāka darboties pornogrāfijā 2014. gada oktobrī, kļūstot par Pornhub skatītāko pornoaktrisi divu mēnešu laikā. Viņas karjeras izvēle Tuvajos Austrumos tika vērtēta pretrunīgi, īpaši saistībā ar videoklipu, kurā viņa veica seksuālas darbības, valkājot hidžābu.

Biogrāfija 
Mija Halifa dzimusi Libānā un uzaugusi katoļticīgo ģimenē, ko viņa raksturo kā "ļoti konservatīvu", viņa apmeklēja franču valodas privātskolu Beirūtā, kur viņa arī iemācījās runāt angļu valodā. Viņa ar ģimeni pārcēlās uz dzīvi ASV 2001. gadā, pametot viņu mājas Dienvidlibānas konflikta dēļ. Pēc pārcelšanās uz ASV viņas ģimene dzīvoja Montgomerijas apgabalā, Mērilendā, kur viņa vidusskolā spēlēja lakrosu. Viņa ir teikusi, ka skolā pret viņu izturējās par "tumšāko un dīvaināko meiteni", kas pastiprinājās pēc 11. septembra uzbrukumiem. Viņa apmeklēja Masanutenas militāro akadēmiju Vudstokā, Virdžīnijā, un vēlāk absolvēja Teksasas Universitāti Elpaso, iegūstot mākslas bakalaura grādu vēsturē. Viņa uzturēja sevi, strādājot par bārmeni, modeli un "portfeļu meiteni" vietējā spāniski runājošo spēļu šovā.

Populārajā kultūrā 
2016. gada novembrī kādā tiešsaistes petīcijā tika aicināts Donaldam Trampam iecelt Halifu par nākamo ASV vēstnieci Saūda Arābijā.

2018. gadā muzikālais duets iLoveFriday izlaida diska ierakstu ar nosaukumu "Mia Khalifa", reaģējot uz viltus tvītu, ko ievietojis lietotājs, kurš uzdodas par Halifu. Dziesma kļuva par interneta mēmu pēc tam, kad TikTok lietotnē popularitāti ieguva fragments “hit or miss”. Tajā laikā tā bija Rietumu pasaulē vispazīstamākā hit or miss TikTok mēma, un tā tika izmantota vairāk nekā četros miljonos TikTok videoklipu.

2021. gada izmeklēšanas komisijā par COVID-19 pandēmiju Brazīlijā senators Luiss Karloss Heinze minēja, ka žurnālā The Lancet publicēto pētījumu par hlorokvīna kā COVID ārstēšanas efektivitāti veica uzņēmums, kura pārdošanas vadītāja bija pornogrāfisko filmu aktrise. Atbildot uz to, senators Rendolfe Rodrigess jokojot ierosināja "izsaukt Miju Halifu". Pēc tam Halifa sociālajā tīklā Twitter rakstīja: "Es neesmu ārsts, tāpēc neņemiet medicīniskus padomus no viltus mēmiem par mani, ko atradāt vietnē WhatsApp."

Atsauces

Ārējās saites 

 IMDB 
 IAFD profils 
 AFDB profils 

1993. gadā dzimušie
Libānā dzimušie
ASV pornozvaigznes
Amerikāņu gangsteris

"Amerikāņu gangsteris" () ir 2007. gada ASV kriminālfilma, kuras režisors ir Ridlijs Skots. Filmā galvenās lomas atveido Rasels Krovs, Denzels Vašingtons, Čīvetels Edžiofors, Kuba Gudings jaunākais, Džošs Brolins, Teds Levins, Armands Asante, Džons Orics, Džons Houkss un RZA.

Filma ir daļēji balstīta uz noziedznieka Frenka Lūkasa (Vašingtons), gangstera, kurš ieveda ASV narkotikas, izmantojot ASV militārās lidmašīnas, kas atgriezās no Vjetnamas kara, karjeru, pirms viņu aizturēja detektīvs Ričijs Robertss (Krovs).

"Amerikāņu gangsteris" pirmizrāde notika  un to izplatīja Universal Pictures. Filma saņēma pozitīvas atsauksmes no kritiķiem un nopelnīja 266,5 miljonus ASV dolārus. Filma tika nominēta divām Amerikas Kinoakadēmijas balvām kategorijās "Labākā aktrise otrā plāna lomā" (Rūbija Dī) un "Labākais mākslinieka darbs".

Atsauces

Ārējās saites 

2007. gada filmas
ASV filmas
Krimināldrāmas
Ridlija Skota filmas
Universal Pictures filmas
Trakais Pjero

"Trakais Pjero" () ir 1965. gada franču jaunā viļņa drāmas filma, kuras režisors un scenārija autors ir Žans Liks Godārs. Filmā galvenās lomas atveido Žans Pols Belmondo un Anna Karina. Filma ir balstīta uz amerikāņu rakstnieka Laionela Vaita 1962. gada romāna Obsession.

Filma stāsta par nelaimīgu precējušos vīrieti Ferdinandu (Belmondo), kurš, ar savu bijušo draudzeni Mariannu (Karina), kuru vajā teroristi, aizbēg no garlaicīgās dzīves Parīzē uz Vidusjūras piekrasti.

"Trakais Pjero" pirmizrāde notika  Venēcijas kinofestivālā. Žurnāla Sight & Sound 50 visu laiku labāko filmu kritiķu sarakstā filma ierindojās 42. vietā, savukārt režisoru sarakstā tā ierindojās 91. vietā. 2018. gadā BBC veiktajā kritiķu aptaujā, filmu ierindoja 74. vietā no 100 labākajām filmām svešvalodā. "Trakais Pjero" tika izvēlēta kā Francijas kandidatūra par labāko filmu svešvalodā 38. Amerikas Kinoakadēmijas balvai, bet tā netika nominēta.

Atsauces

Ārējās saites 

1965. gada filmas
Francijas filmas
Drāmas
Romantikas filmas
Žana Lika Godāra filmas
Murder by Death

Murder by Death ir 1976. gada ASV kinokomēdija, kuras režisors ir Roberts Mūrs. Filmā galvenās lomas atveido Ailīna Brenana, Trūmens Kapote, Džeimss Koko, Pīters Falks, Aleks Giness, Elza Lančestera, Deivids Nivens, Pīters Selerss, Megija Smita, Nensija Vokera un Estella Vinvuda.

Pieci pasaules izcilākie detektīvi un viņu palīgi tiek uzaicināti uz vakariņām savrupmājā, kur viņiem ir jāatrisina slepkavība, kas notiks pusnaktī. Filma ir parodija par detektīvfilmām un stāstiem, kā, piemēram, Agatas Kristi romānu And Then There Were None. Filmā tiek parodēti tādi varoņi kā Erkils Puaro, Džeina Mārpla, Čārlijs Čans, Niks un Nora Čārlzi un Sems Speids.

Murder by Death pirmizrāde notika  un to izplatīja Columbia Pictures. Filma tika izrādīta arī 1976. gada Venēcijas kinofestivālā. Filma saņēma pārsvarā pozitīvas kritiķu atsauksmes.

Atsauces

Ārējās saites 

1976. gada filmas
ASV filmas
Kinokomēdijas
Columbia Pictures filmas
Tonijs Skots

Entonijs Deivids Lītons Skots (, dzimis , miris ) bija angļu kinorežisors un kinoproducents.

Skots ir pazīstams ar savām veiksmīgajām asa sižeta un trillera žanra filmām, kā "Labākais šāvējs" (1986), "Beverlihilsas policists 2" (1987), "Pērkona dienas" (Days of Thunder, 1990), "Pēdējais skauts" (The Last Boy Scout, 1991), "Īstā mīlestība" (True Romance, 1993), "Mijkrēslis" (Crimson Tide, 1995), "Valsts ienaidnieks" (1998), "Rūdīts ugunī" (2004), Déjà Vu (2006) un "Neapturamais" (2010).

Tonijs Skots ir jaunākais brālis režisoram Ridlijam Skotam.

Ārējās saites 

1944. gadā dzimušie
2012. gadā mirušie
Angļu kinorežisori
Angļu kinoproducenti
Tainā un Vīrā dzimušie
Smiltāja kāpuniedre

Smiltāja kāpuniedre () ir suga graudzāļu dzimtā. Savvaļā tā ir sastopama jūru un okeāna piekrastē Eiropas ziemeļu, rietumu un dienvidu daļā, kā arī Ziemeļāfrikā. Latvijā smiltāja kāpuniedre ir sastopama retumis un nevienmērīgi (vietām diezgan bieži) Rīgas līča un Baltijas jūras piekrastē.

Veido grupas un audzes smilšainajā kāpu joslā.

Apraksts 
Smiltāja kāpuniedre ir daudzgadīgs, 50-120 cm garš, zilganzaļš lakstaugs ar ložņājošiem sakneņiem, kurš veido blīvu ceru. Stiebrs ir stāvs, spēcīgs, kails un gluds. Lapas ir 0,2-0,5 cm platas, durošas, plātne saritināta. Lapas virspuse ir rievaina, īsi apmatota, apakšpuse - gluda, spīdīga. Maksts ir kaila, vaļēja un rievaina. Lapas mēlīte ir smaila, šķelta līdz pamatam. Ziedkopa - ļoti blīva, iedzeltena, 8-20 cm gara skara, kas atgādina cilindrisku vārpu ar sašaurinātu pamatu un galu. Skaras zariņi blīvi cits pie cita. Vārpiņā viens sāniski saplacināts zieds. Vārpiņas plēksnes vārpiņas garumā, šķautņainas, mala plēvjaina. Ārējā zieda plēksne galā divzobaina, akots ļoti īss. Auglis ir paliels, 0,3-0,6 cm garš grauds. Zied jūnija beigās un jūlijā.

Atsauces 

Graudzāļu dzimta
Latvijas flora
WTA dubultspēļu čempionāts

WTA dubultspēļu čempionāts () ir vairs neeksistējošs ar WTA tūri saistīts tenisa dubultspēļu turnīrs, kas tika spēlēts no 1975. līdz 1997. gadam. Tas notika iekštelpu paklāju kortos no 1975. līdz 1981. gadam un no 1983. līdz 1990. gadam, un āra māla kortos no 1982. gadā un no 1991. līdz 1997. gadam.

Rezultāti

Atsauces 
 WTA Results Archive 

Tenisa turnīri
Kijivas kņaziste

Kijivas kņaziste (senaustrumslāvu: Киевское кънѧжьство, krievu: Киевское княжество, ukraiņu: Київське князівство) bija viduslaiku austrumslāvu valsts mūsdienu Kijivas pilsētas un Kijivas apgabala teritorijā.

Kņaziste izveidojās Kijivas Krievzemes politiskās sadrumstalotības procesā 12. gadsimta sākumā. Šī procesa rezultātā Kijivas lielkņazu efektīvā vara pakāpeniski tika samazināta līdz Kijivas Krievzemes centrālajiem reģioniem (ap tās galvaspilsētu Kijivu), tādējādi veidojot samazinātu kņazu lēni, kas pazīstams kā Kijivas kņaziste. Tā pastāvēja kā neatkarīga valsts līdz 14. gadsimta vidum.

Teritorija 
Kijivas kņaziste atradās abos Dņepras upes krastos, kas robežojas ar Polockas Kņazisti ziemeļrietumos, ar Čerņihivas kņazisti ziemeļaustrumos, ar Poliju rietumos un ar Galīcijas kņazisti dienvidrietumos un Polovciešu stepi dienvidaustrumos. Vēlāk Kijivas kņaziste robežojās ar atdalīto Turovas-Pinskas kņazisti ziemeļos un apvienoto Galīcijas-Volīnijas karalisti rietumos.

Vēsture 
Kijivas Krievzemes zemes politiski sadrumstalojās 12. gadsimta sākumā un radās vairākas daļēji autonomas valstis. Kijiva palika valsts kodols un bija garīgās dzīves centrs ar Krievzemes pareizticīgās baznīcas metropolīta biroju Kijivā.

Pēc Mstislava I Vladimiroviča nāves 1132. gadā daļēji autonomās valstis kļuva faktiski neatkarīgas no Kijivas, un tādējādi Kijivas kņaziste izveidojās kā atsevišķa valsts.

Kijivas kņazistes nozīme sāka samazināties. 1150.–1180. gados daudzas tās pilsētas, piemēram, Višhoroda, Kaņiva un Kijivas Bilhoroda, centās iegūt neatkarību kā atsevišķas kņazistes. Vladimiras-Suzdaļas un Galīcijas-Volīnijas Kņazistu rašanās izraisīja Krievzemes politiskā un kultūras centra pāreju, kā arī pilsoņu migrāciju uz tādām pilsētām kā Vladimira un Haliča.

Mongoļu iebrukums Krievzemē atstāja Kijivas kņazisti stipri izpostītā stāvoklī. Pēc iebrukuma tā tagad bija Vladimiras-Suzdaļas lielkņaza Aleksandra Ņevska formālajā valdījumā, kurš savukārt bija mongoļu vasalis. Pēc 1321. gada Irpiņas kaujas Kijivu iekaroja Lietuvas dižkunigaitis Ģedimins, un 1362. gadā tā tika iekļauta Lietuvas dižkunigaitijas sastāvā. Kņaziste formāli pastāvēja kā atsevišķa politiska vienība līdz 1471. gadam, kad tā tika pārveidota par Kijivas vaivadiju.

Valdnieki

Lielkņazi un kņazi

Atsauces 

Ukrainas vēsture
Bijušās Eiropas monarhijas
Uguns iela (Rīga)

Uguns iela ir iela Rīgā, Vidzemes priekšpilsētas Berģu apkaimē. Tās sākasums un beigas saslēdzās ar Berģu ielu, iela iet gar Juglas ezera krastu. Kopējais ielas garums ir 715 metri, tā ir klāta ar asfalta segumu, daļēji ir bez seguma. Izveidota 1974. gadā un kopš tiem laikiem ielas nosaukums netika mainīts.

Ielu savienojumi 
Uguns iela ir savienota ar šādām ielām:
 Berģu iela (T veida krustojums)
 Lejasciema iela (T veida krustojums)
 Negaisa iela (T veida krustojums)
 Berģu iela (T veida krustojums)

Skatīt arī 
 Vidzemes priekšpilsēta
 Berģi

Atsauces 

Ielas Berģos
Vidzemes priekšpilsēta
Saulcerītes iela (Rīga)

Saulcerītes iela ir iela Rīgā, Vidzemes priekšpilsētas Berģu apkaimē. Tā sākas krustojumā ar Rožu un Kaktusu ielām un beidzas krustojumā ar Berģu ielu. Kopējais ielas garums ir 465 metri un tā ir klāta ar asfalta segumu. Izveidota 1974. gadā un kopš tiem laikiem ielas nosaukums netika mainīts. Ielā ir savrupmāju apbūve.

Ielu savienojumi 
Vējdzirnavu iela ir savienota ar šādām ielām:
 Rožu iela 
 Kaktusu iela
 Jāzepa iela (T veida krustojums)
 Melderu iela
 Parka iela (T veida krustojums)
 Berģu iela (T veida krustojums)

Skatīt arī 
 Vidzemes priekšpilsēta
 Berģi

Atsauces 

Ielas Berģos
Vidzemes priekšpilsēta
Štābs

Štābs vai ģenerālštābs (no ) ir bruņoto spēku galvenā vadības un kontroles iestāde, kas paredzēta to ikdienas un kara darbības vadīšanai.

Lai gan nosaukums "ģenerālštābs" dažkārt tika attiecināts uz augstāko militāro štābu 18. gadsimtā, iestāde savā modernajā formā parādījās tikai 19. gadsimta sākumā, Prūsijas armijā un citās Eiropas valstīs pēc 1870. gada. ASV Armija 1903. gadā izveidoja ģenerālštābu, Britu armija 1906. gadā, tomēr britu un amerikāņu armijās ģenerālštābs atšķīrās no Prūsijas armijas ar to, ka virsnieki, lai arī bija īpaši kvalificēti, netika apmācīti kā elites korpuss, viņi tika individuāli atlasīti no virsnieku korpusa kopumā, tāpat kā citiem uzdevumiem.

Atsauces 

Militārisms
Kāpuniedres

Kāpuniedres () ir neliela ģints graudzāļu dzimtā. Šie augi ir sastopami gandrīz tikai piekrastes smilšu kāpās. To plašās sakneņu sistēmas ļauj tiem izplatīties stipra vēja apstākļos, kā arī palīdz stabilizēt un novērst krasta eroziju. Kāpuniedru sugas ir sastopamas Atlantijas okeāna ziemeļu krastos, kur tās parasti ir dominējošās sugas smilšu kāpās. Ģints nosaukums "Ammophila" cēlies no grieķu vārdiem ἄμμος (ámmos), kas nozīmē "smiltis", un φίλος (philos), kas nozīmē "draugs".

Sugas 
Atkarībā no autora, ģintī ir mainīgs sugu skaits, un tikai divas sugas netiek apstrīdētas: smiltāja kāpuniedre (Ammophila arenaria) un Ammophila breviligulata. Ģintī tiek ierosinātas šādas sugas:

 smiltāja kāpuniedre (Ammophila arenaria) - dabiskais izplatības areāls ir Eiropā un Āfrikas ziemeļrietumos.
 Ammophila baltica - šobrīd ir identificēta kā hibrīds starp smiltāja kāpuniedri (Ammophilia arenaria) un slotiņu ciesu (Calamagrostis epigeios). Hibrīds sastopams dažviet Ziemeļeiropā, galvenokārt no Baltijas jūras rietumiem līdz Anglijas austrumiem, un ir pazīstams kā × Ammocalamagrostis baltica vai × Calammophila baltica.
 Ammophila breviligulata - dabiskais izplatības areāls ir Ziemeļamerikas austrumu krastos, tostarp Lielo ezeru krastos.
 Ammophila champlainensis vai Ammophila breviligulata ssp. champlainensis - sastopama Ontario ezera un Šampleina ezera krastos. Loti līdzīgs A. breviligulata, un vairāki autori vairs neuzskata par atsevišķu sugu.

Atsauces 

Graudzāļu dzimta
Riks un Mortijs (6. sezona)

Animācijas seriāli